kardosdrur/scandi-wiki huggingface dataset:
Frederik Kiærskiold

Frederik Kiær de Kiærskiold (født ca. 1675 i Guldbæk, Øster Hornum Sogn, begravet 12. december 1738 i Børglum) var en dansk godsejer.

Han var søn af gårdfæster Christen Andersen Kiær (død tidligst 1709) og Maren Sørensdatter Buus (1640—1709). Kiær var formentlig først skriver på et godskontor og blev 1698 ridefoged på Bonderup i Holbæk Amt; 1703 og 1707 var han fuldmægtig hos amtsforvalteren i Aalborg og derefter i nogle år forpagter på Krastrup ved Løgstør. 

Ligesom andre amtsbetjente opbyggede han sandsynligvis sin formue via spekulation med skattekornet, og han arvede formodentlig også midler, som han forøgede ved ejendomshandel. I 1715 var hans økonomi solid nok til, at han kunne erhverve godset Børglum Kloster i Nordjylland. I årene, der fulgte, var Kiær medlem af flere kgl. kommissioner og 1722 af en kommission til undersøgelse af en toldsvindelsag i Viborg, hvilket bragte ham i forbindelse med oversekretær Frederik Rostgaard. Gennem forbindelsen til Rostgaard opnåede Kiær 1722 at blive adlet. Men da Rostgaards embedsforhold blev gransket 1725, blev Frederik Kiær anklaget for at have givet Rostgaard 1000 Rdl. i bestikkelse, og hans adelskab blev ophævet. Han blev desuden idømt bøder på 3.000 Rdl. Imidlertid blev han 1735 atter adlet under navnet Kiærskiold. I mellemtiden var han avanceret til kancelliråd 1723 og blev justitsråd 1736.

Han ægtede 20. juni 1713 i Aalborg Inger Pop (11. maj 1692 i Aalborg – begravet 20. maj 1740 i Børglum Kirke), datter af købmand Johan Nielsen Pop (1650-1702) og Maren Jensdatter (1658-1725). Parret havde kun datteren Christiane Marie Kiær de Kiærskiold (1714-1760), der først ægtede Johan Henrik Rantzau og siden Laurids de Thurah, hvorved Børglum Kloster kom i de to mænds besiddelse.

Kiær udvidede sine godsbesiddelser med Hegnet i Salling, Halkær ved Nibe, Baggesvogn og Hæstrupgård i Vendsyssel og Ågård i Han Herred samt meget strøgods. 1722 restaurerede han Børglum Klosterkirke, som han 1734 forsynede med det nuværende inventar i rokokostil. Ombygningen blev siden fortsat af de Thurah. Han døde 1738 og blev begravet i Børglum Kirke.

Frederik Kiær har ry af at have været en barsk godsejer, der var hård ved fæstebønderne – ligesom så mange andre godsejere, der stammede fra bondestanden. Han huskes i dag mest for denne rolle og er dermed blevet en sagnfigur på linje med fru Ingeborg Skeel til Voergård og Brigader Halling.

Kilder 
 C. Klitgaard, "Kiær, Frederik", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Christian Bruun, Frederik Rostgaard og hans Samtid, 1870, s. 233—39, 319—72.
 Christian Bruun, Aktstykker og Breve til Oplysning om Frederik Rostgaard og hans Samtid, 1871, s. 143—46.
 Danmarks Adels Aarbog, XL, 1923, s. 482 f.

Eksterne henvisninger 
 

Godsejere fra Danmark
Danskere i 1700-tallet
Frederik
Personer i Dansk Biografisk Leksikon
Søren Hedegaard

Søren Hedegaard (født 23. maj 1955 i Helsted) er en dansk makeupartist og frisør. Som makeupartist har Søren Hedegaard arbejdet for en række magasiner (bl.a. Cover, Alt for Damerne og det australske Vogue) samt en række filmproduktioner i Danmark. Søren Hedegaard er fast frisør for Kronprinsesse Mary.

Søren Hedegaard modtog i 2010 æresprisen ved Danish Beauty Award for sit arbejde som makeupartist og frisør. Han fik den 5. juni 2011 som den første nogensinde tildelt  Dansk Frisør og Kosmetikerforbunds hæderspris.

Privatliv 
Han har siden 2005 levet i registreret partnerskab med skuespilleren Preben Kristensen.

Udvalgt filmografi

Film 
 Rocking Silver (1983)
 Midt om natten (1984)
 Den kroniske uskyld (1985)
 Manden i Månen (1986)
 Kampen om den røde ko (1987)
 Epidemic (1987)
 Bornholms stemme (1999)
 En chance til (2015)
 Lykke-Per (2018)

Tv-serier 
 Een stor familie (1982-83)
 Kongeriget (1998-2002)

Referencer

Eksterne henvisninger 
 
Artikel om Søren Hedegaard i Hair Magazine 

Frisører fra Danmark
Dong Ha

Đông Hà er hovedstaden i provinsen Quang Tri, Vietnam. Befolkningstallet er på ca. 98.000 indbyggere.

Byer i Vietnam
Jean Petit

Jean Petit (født 25. september 1949 i Toulouse, Frankrig) er en tidligere fransk fodboldspiller, der tilbragte hele sin karriere, mellem 1969 og 1982, som midtbanespiller i Ligue 1-klubben AS Monaco. Med klubben blev han i 1978 fransk mester og i 1980 Coupe de France-vinder

Petit blev desuden noteret for 12 kampe og én scoring for Frankrigs landshold. Han deltog ved VM i 1978 i Argentina.

Efter sit karrierestop har Petit i en omgang kortvarigt været træner for Monaco, og op til flere gange været assistenttræner.

Titler 

Ligue 1
 1978 med AS Monaco

Coupe de France
 1980 med AS Monaco

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldtrænere fra Frankrig
Fodboldspillere fra AS Monaco FC
Deltagere ved verdensmesterskabet i fodbold 1978
Jean-Paul Bertrand-Demanes

Jean-Paul Bertrand-Demanes (født 13. maj 1952 i Casablanca, Marokko) er en tidligere fransk fodboldspiller, der tilbragte hele sin karriere, mellem 1969 og 1987, som målmand i Ligue 1-klubben FC Nantes. Med klubben vandt han fire franske mesterskaber og én Coupe de France-titel.

Bertrand-Demanes blev desuden noteret for elleve kampe for Frankrigs landshold. Han deltog ved VM i 1978 i Argentina.

Titler 

Ligue 1
 1973, 1977, 1980 og 1983 med FC Nantes

Coupe de France
 1979 med FC Nantes

Eksterne henvisninger 
 

Fodboldspillere fra Frankrig
Fodboldspillere fra FC Nantes
Deltagere ved verdensmesterskabet i fodbold 1978
Dominique Dropsy

Dominique Dropsy (født 9. december 1951 i Leuze, Frankrig - 7. oktober 2015) var en fransk fodboldspiller, der spillede som målmand. Han var på klubplan tilknyttet Valenciennes FC, RC Strasbourg og Bordeaux. Med både Strasbourg og Bordeaux blev han fransk mester, og med Bordeaux vandt han også pokalturneringen Coupe de France.

Dropsy blev desuden noteret for 17 kampe for Frankrigs landshold. Han deltog ved VM i 1978 i Argentina.

Titler 

Ligue 1
 1979 med RC Strasbourg
 1985 og 1987 med Girondins Bordeaux

Coupe de France
 1986 og 1987 med Girondins Bordeaux

Eksterne henvisninger 

 Footballdatabase.eu spillerinfo 

Fodboldspillere fra Frankrig
Fodboldspillere fra Valenciennes FC
Fodboldspillere fra RC Strasbourg
Fodboldspillere fra Girondins Bordeaux
Fodboldtrænere fra Frankrig
Deltagere ved verdensmesterskabet i fodbold 1978
Husumgade

Husumgade er en vej på Ydre Nørrebro i København. Gaden blev anlagt i 1880'erne og 1890'erne, da bebyggelsen på Nørrebro passerede Jagtvej. Gaden blev navngivet i 1885 efter den daværende landsby Husum, nu en bydel i København. Gaden er en del af en større gruppe i kvarteret, der er opkaldt efter nordsjællandske lokaliteter.

Gaden rummer blandt andet Elefanthuset, der blev opført af stukkatør H.C. Scheidig i 1903. Det folkelige navn skyldes angiveligt, at de to hoveddøre flankeres af fire elefanthoveder, som har foranlediget, at ejendommen står opført i Max Havelaar Fondens elefantguide.

Ejendommen repræsenterer et af de sjældne eksempler på jugendstil i København, og den er som en af få i et boligområde, der i øvrigt domineres af prunkløs arkitektur, kendt bevaringsværdig af Københavns Kommune. Facaden prydes derudeover af blandt andet ugler, svaner og gribbe, hvoraf en har givet ejendommen dens officielle navn, Gribsholm.

Efter Danmarks befrielse var en del af Den Danske Brigade indkvarteret på Havremarkens Skole i Husumgade.

Den danske forfatter Katrine Marie Guldager udgav i 2001 langdigtet "Ankomst, Husumgade".

Noter 

Gader på Nørrebro
Holguín (provins)

Provinsen Holguín er en af Cubas provinser. Den er lokaliseret i den sydøstlige del af Cuba. Hovedstaden hedder også
Holguín og af andre større byer kan nævnes: Banes, Antilla, Mayarí og Moa.

Administrativ opdeling 
Provinsen er opdelt i 14 kommuner:

Referencer

Eksterne henvisninger 

 
Cubas provinser
Santiago de Cuba (provins)

Provinsen Santiago de Cuba er en af Cubas provinser med  indbyggere. Den er lokaliseret i den sydøstlige del af Cuba. Hovedstaden hedder også Santiago de Cuba og af andre større byer kan nævnes: Palma Soriano, Contramaestre, Mayarí Arriba, San Luis og Songo-la Maya.

Administrativ opdeling 
Provinsen er opdelt i 9 kommuner:

Referencer

Eksterne henvisninger 

 
Cubas provinser
Fælledvej (København)

Fælledvej er en vej på Nørrebro i København, der går fra Nørrebrogade til Sankt Hans Torv. Gaden blev anlagt ved Københavns fælled, hvor byens kreaturer gik på græs. Gaden rummer i dag en række caféer samt Politihistorisk Museum.

Ved Fælledvej 4 er opsat en mindetavle for de svenskere, der blev dræbt under stormen på Nørre Vold den 11. februar 1659 under Københavns belejring.

Historie 
Den nuværende Fælledvej var oprindeligt en kort vej, der forbandt Nørrebrogade med blegdammene ved Blegdamsvej og en malkeplads for kreaturerne, der lå hvor Sankt Hans Torv nu ligger. Gaden blev bebygget med større bygninger, efter at demarkationslinjen blev rykket tilbage til Søerne i 1852.

21. oktober 1884 åbnede Fælledvej Politistation, også kendt som Station 6, med en samlet stab på 64 politifolk. Bygningen blev opført i historicistisk stil efter tegninger af Hans Jørgen Holm. Politistationens leder boede i den øverste etage, og på første sal kunne der bo 16 ugifte politifolk. Politistationen lukkede 25. maj 1977. Bygningen, der ligger i nr. 20, huser nu Politihistorisk Museum.

I juni 1922 lavede kunstnere Storm P. en billedfrise til restauranten Patricia i nr. 4, hvis bygning var blevet opført året før. Billedfrisen består af 20 tegninger med Storm P.'s populære tegneseriefigur Peter Vimmelskaft som den gennemgående figur. Bygningen blev ombygget til brug for Det danske skriftstøberi i 1930'erne, hvorefter billedfrisen gik i glemslen. Den blev imidlertid genopdaget, da firmaet flyttede ud i 1950. Bygningen med billedfrisen blev fredet i 1981.

Eksterne henvisninger

Noter 

Gader på Nørrebro
Sofie Abildtrup

Ane Sofie Abildtrup (født 21. november 1980 i Herning) er en tidligere dansk atlet. Hun var medlem af Herning GF og fra 2001 i Sparta Atletik. 

Allerede som 12-årig begyndte Sofie Abildtrup at dyrke atletik i Herning GF. Hun vandt flere danske junior mesterskaber, satte dansk junior rekord på 200 meter og blev nummer fire på 400 meter ved ungdoms-OL 1997 og nåede semifinalen på 200 meter i junior-EM 1999.
Efter studentereksamen tog hun på Kunsthøjskolen Krabbesholm og tog et års pause fra atletikken.
Efter højskoleopholdet flyttede hun til København og begyndte på Kunstakademiets Arkitektskole. Samtidig meldte hun sig ind i atletikklubben Sparta. Allerede det føste år i København blev hun dansk meter på 200 meter og satte året efter dansk rekord på 300 meter. Hun deltog i Universiaden 2003, hvor hun blev nummer otte på 200 meter. 

Sofie Abildtrup hade dog svært ved at kombinere idræt og studier i Danmark. Hun besluttede sig derfor at tage orlov fra Kunstakademiet. Hun rejste til USA og begyndte at 
studere kunst på University of Oregon, samtidig med at hun kom på universitetets løbehold. Det, der skulle have været et tremåneders ophold i Eugene i staten Oregon, blev til to år med masser af succes. Hun opnåede nogle af de bedste tider i Oregons historie og to år i træk blev hun kåret som "Den mest inspirerende kvindelige atlet i Oregon". Priser, hun ikke kun fik på grund af sit løb, men også fordi hun evnede at kombinere sport og studie. Hon satte dansk rekord på 400 meter med tiden 52,92 sekunder ved et stævne i Tucson i 2004 og nåde semifinalen i amerikanske universitetsmesterskaber 2004 og 2005.
Hun vende hjem fra USA med nye personlige løberekorder og en bachelorgrad i kunst. Efter hjemkomsten genoptog hun studierne på Kunstakademiet og vandt hun DM på 200 meter indendørs og blev nummer to på 400 meter ude, og også på Arkitektskolen gik det godt, hun vandt nemlig en andenpræmien i konkurrencen: "Forestilling om fremtidens bibliotek". Hon sluttede dog sin idrætskarriere efter sæsonen 2006, et år efter hun kom hjem fra USA.

Sofie Abildtrup er i dag forskningsassistent på Center for Idræt og Arkitektur ved Kunstakademiets Arkitektskole i København.

Internationale mesterskaber 
 2003 Universiaden 8. plads 24.39 
 1999 JEM 200 meter 13. plads 24,20 
 1999 U21-NM 100 meter  11.84 
1999  U21-NM  200 meter   24.02    
1997  Ungdoms-OL  400 meter  4. plads  56.02

Danske mesterskaber

Personlig rekord

Danske rekorder

Ekstern henvisning 
 DAF i tal – Sofie Abildtrup  
 Sofie Abildtrup -IAAF profil
 Spartas TOP 10  
 Alle tiders danske senior top 10 – udendørs 

Sprintere fra Danmark
Atleter fra Sparta Atletik
Atleter fra Herning GF
Personer fra Herning
Marcel Aubour

Marcel Aubour (født 17. juni 1940 i Saint-Tropez, Frankrig) er en tidligere fransk fodboldspiller, der spillede som målmand. Han var på klubplan tilknyttet Olympique Lyon, OGC Nice, Rennes FC og Stade Reims. Med både Lyon og Rennes var han med til at vinde pokalturneringen Coupe de France.

Aubour blev desuden noteret for 20 kampe for Frankrigs landshold. Han deltog ved VM i 1966 i England.

Titler 

Coupe de France
 1964 med Olympique Lyon
 1971 med Rennes FC

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1966
Fodboldspillere fra Olympique Lyon
Fodboldspillere fra OGC Nice
Fodboldspillere fra Stade Rennais FC
Fodboldspillere fra Stade Reims
Cubas kommuner

Cubas 14 provinser er opdelt i 168 kommuner (på spansk municipios) plus den specielle kommune Isla de la Juventud.

De blev defineret i den cubanske lov nummer 1304 af 3 juli 1976.

Kilder 

Kommuner
Nikoline Nielsen (håndboldspiller)

Nikoline Lindquist Nielsen (født 3. oktober 1987) er en tidligere dansk håndboldspiller. Hun spillede venstre back. Hun stoppede på topplan i Team Esbjerg i 2013 pga. skader.

Klubholdet 
Nikoline Nielsen blev ligaspiller, da hun skiftede fra 1. divisionsklubben Lyngby HK i 2007 til det daværende GOG. Da de gik sammen med Odense hf, fulgte hun med til Odense GOG, der siden blev til HC Odense. Før hun spillede i Lyngby HK spillede hun i Ålholm IF og  Hillerød.
Inden hun skiftede til Team Esbjerg i 2012, spillede hun for Slagelse FH.

Landsholdet 
Hun fik debut på det danske A-landshold 16. oktober 2007 og har (pr. 6. august 2010) scoret syv mål i syv landskampe. Efter at have været skadet i næsten to år, er hun atter blevet udtaget til landsholdet i august 2010.

Kilder 
 Spillerstatistik hos dhf.dk 
 Om Nikoline Nielsen på HC Odenses hjemmeside
 Nikoline Nielsen tilbage på landsholdet  
 Topscorer skifter til GOG 
 Årets håndboldspillere i 1. division kåret 

Håndboldspillere fra Danmark
Håndboldspillere fra GOG
Håndboldspillere fra HC Odense
Håndboldspillere fra Team Esbjerg
Lygten

Lygten er en gade i Københavns nordvestkvarter, der forbinder Nørrebrogade/Frederikssundsvej med Tagensvej.

Gaden er er opkaldt efter Lygteåen, der løb fra Lersøen, der hvor Lersøparken ligger i dag, til Søerne. I århundreder dannede åen grænseskellet mellem København og Brønshøj Sognekommune. I dag løber åen i rør under gaden.

Indtil 1873 hed det stykke af Nørrebrogade, der løber fra Jagtvej til Nørrebro Station, Lygtevej. For enden af Lygtevej lå den populære Lygtekro, der siden 1700-tallet havde betjent de vejfarende til og fra hovedstaden. Kroen blev revet ned i 1904, og på stedet opførtes i 1920'erne den nuværende stationsbygning.

Gaden rummer i dag Nørrebro Bycenter samt Lygten Station, der var var endestation for København-Slangerup Banen fra 1906 til 1976. Stationen er i dag kulturcenter, hvor der blandt andet arrangeres filmfremvisninger, koncerter og andre kulturelle arrangementer.

I gaden ligger også de tidligere bygninger for mejeriet Enigheden.

Referencer

Eksterne henvisninger 

Gader i København
Bispebjerg
Rashidun-kalifatet

Rashidun-kalifatet var verdens første kalifat og blev oprettet efter profeten Muhammeds død i 632. Kalifatet blev ledet af de fire retledte kaliffer, indtil den fjerde blev myrdet i 661 og umayyaderne tog magten og dannede Umayyade-kalifatet.

Kalifater
Historie
Forhenværende imperier
Etableret i 632
Ophørt i 661
Marcel Artelesa

Marcel Artelesa (født 2. juli 1938 i Pont-Sainte-Marie, Frankrig - 23. september 2016) var en fransk fodboldspiller, der spillede som forsvarsspiller. Han var på klubplan tilknyttet Troyes AC, AS Monaco, Olympique Marseille, OGC Nice og CA Paris-Neuilly. Med Monaco vandt han i 1963 både det franske mesterskab og pokalturnerigen Coupe de France.

Artelesa blev desuden noteret for 21 kampe og én scoring for Frankrigs landshold. Han deltog ved VM i 1966 i England.

Titler 

Ligue 1
 1963 med AS Monaco

Coupe de France
 1963 med AS Monaco

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1966
Fodboldspillere fra Troyes AC
Fodboldspillere fra AS Monaco FC
Fodboldspillere fra Olympique Marseille
Fodboldspillere fra OGC Nice
Fredrik Ericsson

Fredrik Ericsson (14. marts 1975 – 6. august 2010) var en svensk bjergbestiger og skiløber. Han omkom, da han forsøgte at nå toppen af K2 sammen med Gerlinde Kaltenbrunner, der herefter valgte at opgive forsøget.

I 2003 nåede Ericsson toppen af Peak Somoni, i 2004 toppen af Shisha Pangma og i 2005 toppen af Gasherbrum II (sammen med Jörgen Aamot fra Norge).

Skiløbere fra Sverige
Bjergbestigere fra Sverige
Manfred Honeck

Manfred Honeck (født 17. september 1958) er en østrigsk dirigent. Han har blandt andet dirigeret de to førende østrigske orkestre, Det kongelige Kapel og været musikchef for Den Norske Opera & Ballett fra 1997 til 1998 og chefdirigent for Sveriges Radios Symfoniorkester fra 2000 til 2006. Med det dirigerede han Cosi på Rønne Theater. Siden 2008 har Honeck været dirigent for Pittsburgh Symphony Orchestra i USA.

Han er bror til violinisten Rainer Honeck, der er koncertmester hos Wiener Philharmonikerne.

Eksterne henvisninger 

Dirigenter fra Østrig
Robert Budzynski

Robert Budzynski (født 21. maj 1940 i Calonne-Ricouart, Frankrig, død 17. juli 2023) var en fransk fodboldspiller, der spillede som forsvarsspiller. Han var på klubplan tilknyttet RC Lens og FC Nantes. Med Nantes vandt han det franske mesterskab i både 1965 og 1966.

Budzynski blev desuden noteret for elleve kampe for Frankrigs landshold. Han deltog ved VM i 1966 i England.

Efter at have indstillet sin aktive karriere var Budzynski over en periode på hele 36 år, mellem 1970 og 2005, sportsdirektør for FC Nantes.

Titler 

Ligue 1
 1965 og 1966 med FC Nantes

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1966
Fodboldspillere fra RC Lens
Fodboldspillere fra FC Nantes
Hüsker Dü

Hüsker Dü var et amerikansk band inden for genrerne alternativ rock og hardcore punk. Bandet blev stiftet i 1979 i Minnesota, USA, og tog navn efter det danske børnespil Husker Du?. Deres vigtigste albums tæller Zen Arcade (1984) og New Day Rising (1985). 

Hüsker Dü fik aldrig mainstream-succes, men deres indflydelse på moderne rock og punk overskygger langt deres salg af plader. Eksempelvis skriver musikforfatteren Michael Azerrad i bogen Our Band Could Be Your Life (2001) at Hüsker Dü var bindeleddet mellem hardcore punk og collegerockens mere melodisk musik. Azerrad skriver endvidere: "Hüsker Dü spillede en enorm rolle i at overbevise undergrunden om, at melodi og punk ikke var hinandens modsætninger"

Bandet blev opløst i 1988.

Medlemmer 
Bob Mould, guitar
Greg Norton, bassist
Grant Hart, trommeslager

Diskografi 
 Everything Falls Apart (1983)
 Metal Circus (1983)
 Zen Arcade (1984)
 New Day Rising (1985)
 Flip Your Wig (1985)
 Candy Apple Grey (1986)
 Warehouse: Songs and Stories (1987)

Referencer 

Punkgrupper fra USA
Etableret i 1979
Ophørt i 1988
Tommy Kristensen

Tommy Kristensen Bjørnø (født 6. november 1939 i Vejle) var en dansk kapgænger, der var medlem af Sdr. Omme Idrætsforening.

Tommy Kristensen Bjørnø repræsenterede Danmark ved to OL; OL i Rom 1960 på 20 km, hvor tiden 1,41,07 gav da en 15.plads og fire år efter i 1964 i Tokyo, hvor tiden 1,35,30 gav en 14.plads. Han deltog i EM 1962, hvor han blev diskvalifisered. Han vandt flere danske mesterskaber.

Internationale mesterskaber 
 1964 OL 20km gang 14. plads 1,35,30
 1963 NM 20km gang   1:36:46
1962  EM  20km gang   diskvalifisered
1960  OL  20km gang   15. plads 1,41,07

Danske mesterskaber 
Listen er ikke komplet!
 1964  30km gang  2,35,38  
 1962  30km gang  2,32,12

Personlig rekorder 
10.000 meter gang: 45.21,0 17. august 19­60 Øster­bro 
20km gang: 1,33,35  13. august Odense

Ekstern henvisninger 
 DAF i tal Tommy Kristensen  
 

Kapgængere fra Danmark
Atleter fra Sdr. Omme IF
Danske OL-deltagere i atletik
Personer fra Vejle
Lyngby HK

Lyngby HK er en dansk håndboldklub, hvis damer spiller i 1.  division og herrerne i Kvalifikationsrækken pr. 2015/16. Klubben blev stiftet 3. maj 1923  af Ove Hansen, Harald Jensen, Egon Werther,  Werner Rasmussen, Ingemann  Hansen og Ove Jørgensen. Klubben har ca. 400  medlemmer.

Historie 
I   begyndelsen var klubben en atletikklub, hvor de trænede på Lundtofte   Flyveplads. I 1932 fik de en bane i Lundtofte. På initiativ af  Sv.  Aage  Petersen kom der håndbold på programmet og snart var der 50 piger,  der  trænede i klubben. Pigerne måtte dog klæde om i et soveværelse, da  der  ikke var nogle omklædningsrum. Efter Anden verdenskrig   kom der også mænd og børn ind for at træne i klubben, der  efterfølgende  vandt adskillige sjællandske mesterskaber. Klubben fik  sit nuværende  navn i 1952

Kilder og eksterne henvisninger 
 Klubbens hjemmeside
 Om Lyngbyhallen på stadions.dk 

Håndboldklubber i Danmark
Etableret i 1923
HK
Hans Friis

Hans Friis kan være flere personer:

 Hans Friis (maler) (1839-1892) – dansk landskabsmaler.
 Hans Friis til Clausholm (1625-1697) – dansk oberst
Pinerolo

Pinerolo er en italiensk by med  indbyggere, 37 km fra Torino.

Referencer

Eksterne henvisninger 

Byer i Piemonte
Tour de France-byer
Torino (provins)
Norman Lloyd

Norman Lloyd (født 8. november 1914 - død 11. maj 2021) var en amerikansk filmskuespiller. Han medvirkede i mere end 60 film og tv-shows. Han var kendt for blandt andet Døde poeters klub.

Eksterne henvisninger 

 

Skuespillere fra USA
Hundredårige
Kjeld Nielsen (atlet)

Kjeld Nielsen (26. juli 1887 i Assens-14. februar 1910 i København) var en dansk atlet medlem af Ben Hur i København.

Kjeld Nielsen deltog i OL 1908 i London og blev slået ud i indledende heat på 1500 meter. Han deltog også på 5 miles, hvor han også blev slået ud i indledende heat med tiden 27,04,8. Han vandt fire danske mesterskaber.

Kjeld Nielsen var kun 22 år gammel da han døde i 1910.

Danske mesterskaber 
  1908 1 mile 4,47,0
  1907 1 dansk mil 26,03,0
  1907 15km cross 1,14,28 (Kongepokalen)
  1907 1 mile ?
  1906 1 dansk mil 25,44,0
  1906 15km cross 1,06,19 (Kongepokalen )
  1905 1 dansk mil 27,30,8

Personlig rekord 
 1500 meter: 4,15,0 (1908)

Eksterne henvisninger 
 Kjeld Nielsen Biography and Statistics – Olympics at Sports-Reference.com 
 DAF i tal – Kjeld Nielsen

Mellemdistanceløbere fra Danmark
Danske OL-deltagere i atletik
Atleter fra Ben Hur
Personer fra Assens
Langdistanceløbere fra Danmark
A.H. Albut

Alfred Harold "Alf" Albut, bedre kendt som A. H. Albut, var den første fuldtidsansatte sekretær i fodboldklubben Newton Heath (i dag Manchester United). Han blev sekretær i 1892 og havde denne stilling indtil James West overtog i 1900.

Fodboldtrænere fra England
Fodboldtrænere fra Manchester United F.C.
Wire (band)

Wire var et engelsk rockband dannet i London i 1976. Oprindeligt var bandet associeret med punk scenen, men blev med tiden et af de mest indflydelsesrige inden for udviklingen af post punken.

Bandets vigtigste udgivelser tæller blandt andet Pink Flag (1977), Chairs Missing (1978) og 154 (1979).

Wire blev opløst i 1980, men er siden blevet genforenet af flere omgange.

Medlemmer
Colin Newman (vokal, guitar)
Graham Lewis (bas, vokal)
Bruce Gilbert (guitar) 
Robert Gotobed (trommer).

Diskografi
Pink Flag (1977) 
Chairs Missing (1978) 
154 (1979) 
The Ideal Copy (1987) 
A Bell Is a Cup... Until It Is Struck (1988) 
It's Beginning To And Back Again (1989) 
Manscape (1990) 
The Drill (1991) 
The First Letter (1991) 
Send (2003) 
Object 47 (2008)

Musikgrupper fra England
Punkgrupper
Musikgrupper fra 1976